**รายงานการประชุมสภาองค์การบริหารส่วนตำบลหนองจอก**

**สมัยสามัญ สมัยที่ ๒ ประจำปี ๒๕๖๓ ครั้งที่ ๑**

**วันพุธที่ ๑๓ เดือน พฤษภาคม พ.ศ. ๒๕๖๓ เวลา ๐๙.๐๐ น.**

**ณ ห้องประชุมสภาองค์การบริหารส่วนตำบลหนองจอก**

**ผู้มาประชุม**

|  |  |  |  |
| --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ |
| ๑. | นายสมาน ฤทธิ์บัว | ประธานสภา อบต.หนองจอก |  |
| ๒. | นายเจือ ทัดจันทร์ | รองประธานสภา อบต. |  |
| ๓. | นายสมชาติ วิริยะ | สมาชิก อบต. |  |
| ๔. | นางสาวผล ทองมาก | สมาชิก อบต. |  |
| ๕. | นายมานัส เปี่ยมสกุล | สมาชิก อบต. |  |
| ๖. | นายมกุล มูลเกตุ | สมาชิก อบต. |  |
| ๗. | นายสุนทร อิ่มชื่น | สมาชิก อบต. |  |
| ๘. | นางสาวปัทมาวรรณ ชลภาพ | สมาชิก อบต. |  |
| ๙. | นางรำพึง เกตุแก้ว. | สมาชิก อบต. |  |
| ๑๐. | นายสมยา แช่มช้อย | สมาชิก อบต. |  |
| ๑๑. | นายลำพอง นิลเถื่อน | สมาชิก อบต. |  |
| ๑๒. | นายเสรี เทพคีรี | สมาชิก อบต. |  |
| ๑๓. | นายทรงยศ งามขำ | สมาชิก อบต. |  |
| ๑๔. | นายระพิน สังข์ประเสริฐ | สมาชิก อบต. |  |
| ๑๕. | นายเสงี่ยม เทพลำลึก | สมาชิก อบต. |  |
| ๑๖. | นายวิชัย กองแก้ว | สมาชิก อบต. |  |
| ๑๗. | นายนบ จงสี | สมาชิก อบต. |  |
| ๑๘. | นายอรรถพล อิ่มชื่น | สมาชิก อบต. |  |
| ๑๙. | ส.ต.อ.ประจวบ นิ่มนุช | เลขานุการสภาฯ |  |

**ผู้ไม่มาประชุม**

-นายสามารถ บรรเจิดศิริ สมาชิก อบต.หมู่ที่ ๑๔

**ผู้เข้าร่วมประชุม**

|  |  |  |  |
| --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ |
| ๑. | นางศรุดา อินทะนิน | นายก อบต. |  |
| ๒. | นางอุดม ศิลปศร | รองนายก อบต. |  |
| ๓. | นายบุญช่วย แตงอวบ | รองนายก อบต. |  |
| ๔. | นายปรีชา อินทะนิล | เลขานุการนายก อบต. |  |
| ๕. | นางศุภานน สืบสมบัติ | ผู้อำนวยการกองคลัง |  |
| ๖. | นางกชวรรณ สุขแก้ว | หัวหน้าสำนักงานปลัด |  |
| ๗. | นายบัญชา นพวิจิตร์ | ผู้อำนวยการกองช่าง |  |
| ๘. | นายสามารถ สมใจ | ผู้อำนวยการกองการศึกษา |  |
| ๙. | นางสาวพัชรี ภะวะเวช | นักจัดการงานทั่วไป |  |

-หน้า ๑-

**เริ่มประชุมเวลา ๐๙.๐๐ น.**

เลขานุการสภาฯ - กล่าวเรียนเชิญประธานสภาฯ จุดธูป เทียนบูชาพระรัตนตรัย และรองประธานสภาฯ กล่าวนำบทสวดมนต์ และปฏิญาณถวายความจงรักภักดีฯ

ประธานสภาฯ - กล่าวเปิดประชุมสภาองค์การบริหารส่วนตำบลหนองจอก สมัยสามัญ สมัยที่ ๑ ครั้งที่ ๑ ประจำปี พ.ศ. ๒๕๖๓

**ระเบียบวาระที่ ๑** เรื่องที่ประธานแจ้งให้ที่ประชุมทราบ

ประธานสภาฯ - แจ้งประกาศเรียกประชุมสภา อบต.หนองจอก สมัยสามัญ สมัยที่ ๒ ครั้งที่ ๑ ประจำปี ๒๕๖๓

 -- ตามข้อบังคับกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ และแก้ไขเพิ่มเติม (ฉบับที่ ๒) พ.ศ. ๒๕๕๔ สภาองค์การบริหารส่วนตำบล หนองจอกได้กำหนดสมัยประชุมสามัญ สมัยที่ ๒ ประจำปี ๒๕๖๓ ระหว่างวันที่ ๑ ถึงวันที่ ๑๕ พฤษภาคม ๒๕๖๓ จึงได้ประกาศเรียกประชุมสภาฯ ในวันนี้ คือวันที่ ๑๓ พฤษภาคม ๒๕๖๓

 - แจ้ง นายสามารถ บรรเจิดศิริ สมาชิกสภา อบต.หมู่ ๑๔ ขอลากิจในครั้งนี้ เนื่องจากติดภารกิจเตรียมงานฌาปนกิจศพคุณพ่อในวันนี้

 - ด้วย ส.อบต.สามารถ บรรเจิดศิริ จะทำการฌาปนกิจศพคุณพ่อในวันนี้ เวลา ๑๕.๓๐ น. ขอความร่วมมือสมาชิกสภาฯทุกท่าน สวมชุดกากีไปร่วมงานดังกล่าว เพื่อเป็นการไว้อาลัยและเป็นเกียรติกับทางเจ้าภาพ ทั้งนี้ ส.อบต.สามารถ ขอขอบคุณทุกท่านล่วงหน้ามา ณ โอกาสนี้

ที่ประชุม - รับทราบ

**ระเบียบวาระที่ ๒** รับรองรายงานการประชุมสภาองค์การบริหารส่วนตำบลหนองจอก สมัยสามัญ สมัยที่ ๑/ ครั้งที่ ๑/๒๕๖๓ เมื่อวันพฤหัสบดีที่ ๑๓ กุมภาพันธ์ ๒๕๖๓

ประธานสภาฯ - ขอให้ที่ประชุมได้ตรวจสอบรายงานการประชุมครั้งก่อน เมื่อวันที่ ๑๓ กุมภาพันธ์ ๒๕๖๓

ที่ประชุม - ตรวจรายงานการประชุม โดยใช้เวลาพอประมาณ

ประธานสภาฯ -ขอให้ตัวแทนคณะกรรมการกล่าวรายงานต่อที่ประชุม

ส.อบต.สุนทร - กระผมนายสุนทร อิ่มชื่น สมาชิกสภา อบต.หมู่ 3 เป็นตัวแทนคณะกรรมการตรวจ รายงานการประชุมได้แจ้งผลการตรวจสอบของคณะกรรมการว่ารายงานการประชุม สภาฯ ครั้งที่แล้วคือรายงานการประชุมสภาองค์การบริหารส่วนตำบลหนองจอก สมัยสามัญ สมัยสามัญ สมัยที่ ๑ ครั้งที่ ๑/๒๕๖๓ เมื่อวันที่ ๑๓ กุมภาพันธ์ ๒๕๖๓ เวลา ๐๙.๐๐ น. ถูกต้องแล้ว ไม่มีสมาชิกสภาองค์การบริหารส่วนตำบลหนองจอก ท่านใดขอแก้ไขรายงานการประชุมดังกล่าว

ประธานสภาฯ - หากไม่มีสมาชิกท่านใดจะขอแก้ไขรายงานหรือไม่ กระผมขอมติที่ประชุม

มติที่ประชุม - มีมติเป็นเอกฉันท์ รับรองรายงานการประชุม สมัยสามัญ สมัยที่ ๑ ครั้งที่ ๑/ ๒๕๖๓ เมื่อวันที่ ๑๓ กุมภาพันธ์ ๒๕๖๓

 /หน้า ๒ ระเบียบวาระที่ ๓...

 -หน้า ๒-

**ระเบียบวาระที่ ๓ เรื่องที่เสนอให้ที่ประชุมพิจารณา**

**3.1 พิจารณาร่างแผนพัฒนาท้องถิ่น(พ.ศ. 2561-2565) เพิ่มเติม/เปลี่ยนแปลง ครั้งที่ 1 และแก้ไข ครั้งที่ 3 ประจำปีงบประมาณ พ.ศ. 2563**

ประธาน สภาฯ - ขอให้นายก อบต.ชี้แจง

นายก อบต. - ตามที่คณะกรรมการสนับสนุนการจัดทำแผนพัฒนาองค์การบริหารส่วนตำบลหนองจอกได้จัดทำร่างแผนพัฒนาท้องถิ่น (พ.ศ. 2561-2565) เพิ่มเติม/เปลี่ยนแปลง ครั้งที่ 1 และแก้ไข ครั้งที่ 3 ประจำปีงบประมาณ พ.ศ. 2563 ซึ่งประชุมเมื่อวันที่ 30 เมษายน 2563 พร้อมนี้ได้เสนอคณะกรรมการพัฒนา อบต.หนองจอก เพื่อพิจารณาร่างแผนพัฒนาท้องถิ่นดังกล่าว โดยได้ประชุมพิจารณาร่างแผนพัฒนาท้องถิ่นฯ เมื่อวันที่ 5 พฤษภาคม 2563 ซึ่งในร่างแผนพัฒนาท้องถิ่น (พ.ศ. 2561-2565) เพิ่มเติม/เปลี่ยนแปลง ครั้งที่ 1 และแก้ไข ครั้งที่ 3 ประจำปีงบประมาณ พ.ศ. 2563 มีโครงการที่เพิ่มเติม ครั้งที่ 1 จำนวน 23 โครงการ มีโครงการที่เปลี่ยนแปลง ครั้งที่ 1 จำนวน 1 โครงการ และมีโครงการที่แก้ไข ครั้งที่ 3 จำนวน 11 โครงการ

เลขานุการสภาฯ - ตามระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง (ฉบับที่ 3) พ.ศ. 2561

ข้อ 9 ให้ยกเลิกความในข้อ 22 ของระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 และให้ใช้ความต่อไปนี้แทน

ข้อ 22 เพื่อประโยชน์ของประชาชน การเพิ่มเติมแผนพัฒนาท้องถิ่นให้องค์กรปกครองส่วนท้องถิ่นดำเนินการตามขั้นตอน ดังนี้

(1) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น

(2) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย

เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่วันที่

 /หน้า ๓ ผู้บริหาร...

 -หน้า ๓-

ผู้บริหารท้องถิ่นประกาศใช้

ข้อ 10 ให้เพิ่มความต่อไปนี้เป็นข้อ 22/1และข้อ 22/2 ของระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548

ข้อ 22/1 เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจของคณะกรรมการพัฒนาท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย

เมื่อแผนพัฒนาท้องถิ่นตามวรรคหนึ่งได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่วันที่ผู้บริหารท้องถิ่นประกาศใช้

ข้อ 22/2 ในกรณีการเพิ่มเติมหรือเปลี่ยนแปลงแผนพัฒนาท้องถิ่นที่เกี่ยวกับโครงการพระราชดำริ งานพระราชพิธี รัฐพิธี นโยบายรัฐบาล และนโยบายกระทรวงมหาดไทย ให้เป็นอำนาจของผู้บริหารท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมหรือเปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย และเมื่อแผนพัฒนาท้องถิ่นที่เพิ่มเติมหรือเปลี่ยนแปลงได้รับความเห็นชอบแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่วันที่ได้รับความเห็นชอบการเพิ่มเติมหรือเปลี่ยนแปลงแผนพัฒนาท้องถิ่นดังกล่าว

 - สำหรับรายละเอียดตามเอกสารที่แจกให้

ประธานสภาฯ - ขอให้ที่ประชุมร่วมกันตรวจสอบพิจารณาร่างแผนพัฒนาท้องถิ่น (พ.ศ. 2561-2565) เพิ่มเติม/เปลี่ยนแปลง ครั้งที่ 1 และแก้ไข ครั้งที่ 3 ประจำปีงบประมาณ พ.ศ. 2563 เห็นชอบตามที่ผู้บริหารเสนอหรือไม่

มติที่ประชุม เห็นชอบเป็นเอกฉันท์อนุมัติร่างแผนพัฒนาท้องถิ่น(พ.ศ. 2561-2565) เพิ่มเติม/เปลี่ยนแปลง ครั้งที่ 1 และแก้ไข ครั้งที่ 3 ประจำปีงบประมาณ พ.ศ. 2563

 **๓.๒ พิจารณาโอนข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓**

นายก อบต. - ตามที่องค์การบริหารส่วนตำบลหนองจอก ได้มีการประกาศใช้ โดยมีผลตั้งแต่ วันที่ ๑ ตุลาคม ๒๕๖๒ ปรากฏว่ามีบางหมวดบางรายการยังไม่มี ความจำเป็นต้องเบิกจ่ายแต่มีบางหมวดบางรายการมีความจำเป็นต้องตั้ง จ่ายรายการใหม่ จึงมีความจำเป็นต้องโอนงบประมาณรายจ่ายประจำปี /หน้า ๔ งบประมาณ...

 -หน้า ๔-

 งบประมาณ พ.ศ.๒๕๖๓ ดังนี้

 ๑.**โอนลด สำนักงานปลัด จำนวน ๒ รายการ จำนวน ๔๙,๘๖๐.- บาท**

 ๑**)** แผนงานรักษาความสงบภายใน งานบริหารทั่วไปเกี่ยวกับการรักษาความสงบ ภายใน งบดำเนินงาน หมวดค่าวัสดุ ประเภท วัสดุเครื่องแต่งกาย ตั้งไว้ ๓๐,๐๐๐ บาท เพื่อจ่ายเป็นค่าจัดซื้อชุดแต่งกายชุดฝึก อปพร. หรือชุดปฏิบัติการ อปพร. ประกอบด้วย หมวก เสื้อ กางเกง เข็มขัด รองเท้าและวัสดุอุปกรณ์ อื่น ๆ ที่ เกี่ยวข้อง คงเหลือ ๓๐,๐๐๐.- บาท ขอโอนลด ๓๐,๐๐๐ บาท

 **และคงเหลืองบประมาณถือจ่ายหลังโอนลด จำนวน ๐.- บาท**

 ๒**)** แผนงานรักษาความสงบภายใน งานบริหารทั่วไปเกี่ยวกับการรักษาความสงบ ภายใน งบดำเนินงาน หมวดค่าวัสดุ ประเภท วัสดุเครื่องดับเพลิง ตั้งไว้ ๒๐,๐๐๐ บาท เพื่อจ่ายเป็นค่าจัดซื้อวัสดุเครื่องดับเพลิง เช่น ถังดับเพลิง สายยางดับเพลิง และ วัสดุเครื่องดับเพลิงอื่น ๆ ที่เกี่ยวข้อง คงเหลือ ๒๐,๐๐๐.- บาท ขอโอนลด ๑๙,๘๖๐ บาท

 **และคงเหลืองบประมาณถือจ่ายหลังโอนลด จำนวน ๑๔๐.- บาท**

**๒**. **โอนเพิ่ม ตั้งรายการใหม่ สำนักงานปลัด จำนวน ๓ รายการ จำนวน ๔๙,๘๖๐.- บาท** โอนตั้งรายการใหม่ แผนงานรักษาความสงบภายใน งานบริหารทั่วไปเกี่ยวกับการ รักษาความสงบภายใน งบลงทุน หมวดค่าครุภัณฑ์ ประเภท ครุภัณฑ์เครื่องดับเพลิง จำนวน ๓ รายการ เพื่อใช้กับรถบรรทุกน้ำเอนกประสงค์

 ๑) จัดซื้อหัวฉีดดับเพลิง จำนวน ๑ อัน เพื่อจ่ายเป็นค่าหัวฉีดดับเพลิง จำนวน ๑ อัน ซึ่งมี**คุณลักษณะ ทำด้วยอลูมิเนียมอัลลอย มีมือจับแบบด้ามปืน เปลี่ยนรูปแบบ น้ำโดยไม่ต้องปิดวาล์ว** ครุภัณฑ์ดังกล่าวไม่มีในบัญชีราคามาตรฐาน ครุภัณฑ์ ตั้งราคา ตามท้องตลาด จำนวน ๒๑,๔๐๐ บาท

 ๒) จัดซื้อสายดับเพลิง จำนวน ๑ ม้วน คุณลักษณะเป็นสายดับเพลิงยาง ๓ ชั้น
 สีแดง ขนาด ๑.๕ นิ้ว ยาว ๓๐ เมตร พร้อมข้อต่อทองเหลืองขนาด ๑.๕ X ๒.๕ นิ้ว ครุภัณฑ์ดังกล่าวไม่มีในบัญชีราคามาตรฐาน ครุภัณฑ์ ตั้งราคาตามท้องตลาด จำนวน ๑๒,๕๐๐ บาท

 ๓) จัดซื้อท่อดูดน้ำดับเพลิง จำนวน ๑ ชุด ซึ่งมี**คุณลักษณะ**เป็นท่อดูดน้ำ ดับเพลิง ขนาด ๓.๕ นิ้ว ยาว ๗ เมตร พร้อมข้อต่ออลูมิเนียม และตะแกรงกรองผง อลูมิเนียม ครุภัณฑ์ดังกล่าวไม่มีในบัญชีราคามาตรฐาน ครุภัณฑ์ ตั้งราคาตาม ท้องตลาด จำนวน ๑๕,๙๖๐ บาท

**เลขานุการสภาฯ**  -ตามระเบียบกระทรวงมหาดไทย ว่าด้วยวิธีการงบประมาณขององค์กรปกครอง

 ส่วนท้องถิ่น พ.ศ.๒๕๔๑ แก้ไขเพิ่มเติมจนถึงปัจจุบัน หมวด ๔ การโอนและแก้ไข เปลี่ยนแปลงงบประมาณ ข้อ ๒๗ การโอนเงินงบประมาณรายจ่ายในหมวดค่า ครุภัณฑ์ ที่ดินและสิ่งก่อสร้าง ที่ทำให้ลักษณะปริมาณ คุณภาพเปลี่ยน หรือโอนไป ตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

 /หน้า ๕ ประธานสภาฯ...

 -หน้า ๕-

ประธานสภาฯ - ขอให้ที่ประชุมร่วมพิจารณารายการโอนข้อบัญญัติงบประมาณรายจ่าย ประจำปี งบประมาณ พ.ศ. ๒๕๖๓

มติที่ประชุม - เห็นชอบเป็นเอกฉันท์อนุมัติโอนข้อบัญญัติงบประมาณรายจ่าย ประจำปี งบประมาณ พ.ศ. ๒๕๖๓

**ระเบียบวาระที่ ๔** เรื่องอื่น ๆ

นายก อบต. - หมู่ ๓ บ้านหนองบัว ได้รับงบประมาณจากกรมทรัพยากรน้ำบาดาล งบประมาณ คร่าวๆ ราว ๑,๙๐๐,๐๐๐.- บาท กำลังดำเนินการขุดเจาะน้ำบาดาล เพื่อช่วยแก้ไข ปัญหาน้ำไม่พอใช้ และหมู่ ๑๓ บ้านหนองเตาปูน กำลังดำเนินการขอขุดลอกแก้มลิง จากชลประทาน ซึ่งหากหมู่ใดมีความประสงค์ต้องการขุดลอกแก้มลิงให้มาเขียนคำ ร้องได้ที่ อบต.

 - เรื่องการก่อสร้างรั้ว อบต.กำลังอยู่ในขั้นตอนการทำประกาศ และโครงการที่ได้รับ จัดสรรจากกรมส่งเสริมฯ อีก 2 โครงการ (ม.๔ และ ม.๑๓ เลียบคลองชลประทาน สามขวา สายใหญ่ ๓) โครงการของหมู่ ๑๓ อยู่ในขั้นตอนการขออนุญาตจาก ชลประทาน

ส.อบต.เสงี่ยม - ขอสอบถามเรื่องโครงการก่อสร้างถนน คสล. ของ หมู่ ๑๒ ด้วยครับ

ผอ.กองช่าง - ตอนนี้ยังไม่ได้จ่ายขาดเงินสะสมทั้งหมด ๓ หมู่ (ม.๑๐, ม.๑๒,ม.๑๔) เนื่องจากไม่ได้ตั้งไว้ในแผนพัฒนาท้องถิ่น (พ.ศ.๒๕๖๑-๒๕๖๕)

 - โครงการก่อสร้างถนน ของ หมู่ ๑๒ เจ้าของที่ดินเซ็นต์หนังสือ ยินยอม ต้องมีหนังสืออุทิศที่ดินเป็นลายลักษณ์อักษร ตามข้อกฎหมายจึงจะถูกต้อง ขอให้ทางท่านสมาชิกและท่านผู้ใหญ่บ้านไปพูดคุยกับเจ้าของที่ดินอีกครั้งหนึ่ง

เลขานุการสภาฯ -สืบเนื่องจากที่ ผอ.กองช่างกล่าว กระผมเห็นว่าในการทำนิติกรรมที่ดินจะต้องทำใน รูปแบบที่กฎหมายกำหนด คือต้องไปทำธุรกรรมที่สำนักงานที่ดินให้ถูกต้อง หาก ดำเนินการไปโดยรู้เท่าไม่ถึงการณ์อาจโดนกล่าวหาว่าบุกรุก ในเรื่องของเอกสาร หลักฐาน ต้องครบถ้วนถูกต้องตามหลักขั้นตอน ขอแนะนำว่าให้ส่งเจ้าหน้าที่ไปช่วย ประสานงานด้านเอกสาร เพื่อเป็นการอำนวยความสะดวกให้เจ้าของที่ดิน

 - โครงการของหมู่ ๑๐ บ้านหันตะเภา ที่จะสร้างอาคารผลิตน้ำประปา อาจไม่เข้า หลักเกณฑ์การจ่ายขาดเงินสะสมเพราะมีอาคารเข้ามาเกี่ยวข้องด้วย

ผอ.กองช่าง - โครงการของหมู่ ๑๐ ที่ไม่สามารถทำได้เนื่องจากไม่มีอยู่ในแผนพัฒนาท้องถิ่น หากจะนำไปตั้งในข้อบัญญัติงบประมาณรายจ่ายปี พ.ศ. ๒๕๖๔ จะต้องบรรจุ โครงการของหมู่ ๑๐ ไว้ในแผนพัฒนาท้องถิ่นก่อน

นายก อบต. - ขอแจ้งให้ที่ประชุมทราบว่าขณะนี้ หน่วยงานมีเรื่องร้องเรียนเข้ามามาก ไม่ว่าจะ มาจากศูนย์ดำรงธรรมอำเภอและจังหวัด ซึ่งเป็นปัญหาและอุปสรรคเพิ่มเติมในการ ทำงาน ส่งผลให้งานตามโครงการล่าช้าไปอีก ขอให้เข้าใจปัญหา ณ จุดนี้ด้วย ต้อง แก้ไขไปตามระบบ

 - ขณะนี้ทาง อบต. โดนประชาชนโพสเฟสบุ๊คต่อว่าเรื่องปัญหาน้ำประปาของหมู่ ๑๐ ว่าน้ำมีกลิ่น ใช้อุปโภค บริโภคไม่ได้เลย ขอให้แก้ไขการทำงานโดยด่วน

 /หน้า ๖ ผอ.กองช่าง...

 -หน้า ๖-

ผอ.กองช่าง - ขอเรียนให้ทราบว่าปัญหาการผลิตน้ำประปาหมู่ ๑๐ เกิดจากปัญหาน้ำไม่พอใช้ เนื่องจากกำลังในการผลิตน้ำประปาแต่เดิมเพียง ๑๐๐ ครัวเรือน ซึ่งปัจจุบันมี

 ครัวเรือนเพิ่มขึ้นเป็นราว ๑๒๐ ครัวเรือน ทำให้มีการใช้น้ำดิบผสม จึงทำให้เกิด ปัญหาน้ำมีกลิ่นตามมา ซึ่งกำลังเร่งแก้ไขปัญหานี้อยู่

ส.อบต.เสงี่ยม - ระบบประปาของ หมู่ ๑๒ ก็มีปัญหา ระบบเปิดปิดเสีย แต่ได้ประสานงาน มายัง อบต.แล้ว และขอขอบคุณ ท่านสมาชิก ฯ หมู่ ๑๓ ที่เข้าไปช่วยแก้ไขให้

ส.อบต.ลำพอง - สอบถามโครงการลงดินลูกรัง ๑๐ หมู่บ้านดำเนินการขั้นตอนไหนแล้ว

นายก อบต. - ต้องดำเนินการตั้งงบประมาณในข้อบัญญัติปี ๒๕๖๔ ก่อน จะเร่งดำเนินการให้ โดยเร็ว

ประธานสภาฯ - ท่านใดมีเรื่องจะอภิปรายอีกหรือไม่ หากไม่มีผมขอปิดการประชุม

 **ปิดประชุม เวลา ๑๓.๓๐ น.**

 (ลงชื่อ) ส.ต.อ. เลขานุการสภาฯ

 (ประจวบ นิ่มนุช)

 ผู้จดรายงานการประชุม

 (ลงชื่อ) ประธานสภา

 (นายสมาน ฤทธิ์บัว)

 ประธานสภา อบต.หนองจอก